Кожны тыдзень гледачы тэлеканала "Беларусь 1" маюць магчымасць здзяйсняць кулінарныя падарожжы з праграмай "Кулінарная дыпламатыя". На студыйную кухню да вядучай Ларысы Гулякевіч прыходзяць незвычайныя госці - людзі, якія выконваюць дыпламатычную місію ў Беларусі, прадстаўляючы розныя краіны. На адну з такіх сустрэч трапілі і журналісты "Звязды". Мы пазнаёміліся з аташэ па культуры Пасольства Бразіліі ў Беларусі Габрыэле Коста Гвадэнін, і разам з ёй прыгатавалі каларытную і смачную страву "Фасоля і рыс", што па-бразільску гучыць як "Фэйжон куагойс"...